Géza Erdélyi

ThDr. Géza Erdélyi (iný zápis mena: Gejza; ; * 2. apríl 1937, Oborín† 4. december 2025) bol slovenský kalvínsky kňaz, vysokoškolský pedagóg a historik architektúry maďarskej národnosti, ktorý pôsobil ako biskup Reformovanej kresťanskej cirkvi na Slovensku (19962008).

 Život 
Po maturite na gymnáziu v Komárne (1954) študoval teológiu na Komenského evanjelickej bohosloveckej fakulte Karlovej univerzity (UK) v Prahe (1958).

Od roku 1960 pôsobil v Reformovanej kresťanskej cirkvi na Slovensku, spočiatku ako tlačový referent, od roku 1963 do roku 1985  ako kazateľ, resp. kňaz vo viacerých maďarských zboroch: Slavec, Rožňava, Chanava, Rimavská Sobota. V roku 1967 absolvoval postgraduálne štúdium v Berlíne a vo Wittenbergu.

Od roku 1973 popri zamestnaní študoval dejiny architektúry a umení na Českom vysokom učení technickom v Prahe, ale k obhajobe záverečnej práce nedostal súhlas. Získané vedomosti zúročil vo svojej dizertačnej práci Vplyv reformacie na cirkevnu architekturu, vďaka ktorej v roku 1988 spromoval v odbore praktická teológia na Komenského evanjelickej bohosloveckej fakulte UK a získal tak doktorát z teológie (ThDr.). V tom istom roku absolvoval študijný pobyt na univerzite v Groningene.

Popri pastoračnej činnosti sa v rokoch 19711985 podieľal na spracovávaní historickej šľachtickej knižnice Leopolda Andrássyho v Kaštieli v Betliari a na Krásnej Hôrky.

Od roku 1992 bol odborným asistentom na Katedra praktickej teológie Evanjelickej bohosloveckej fakulty UK, keďže fakulta zriadila osobitný konfesijný lektorát pre študentov z Reformovanej kresťanskej cirkvi na Slovensku s ohľadom na odlišnosť tradícií a najmä na povinnosť konať bohoslužby a vyučovanie v maďarčine.

V rokoch 19962008 vykonával funkciu biskupa Reformovanej kresťanskej cirkvi na Slovensku. Zároveň bol od roku 2001 prezidentom Konzultatívnej synody maďarských reformovaných cirkví ().

Pochovaný bol 12. decembra 2025 v Rimavskej Sobote.

 Ocenenia 
 Pribinov kríž II. triedy (2003)
 Pamätná plaketa Jánosa Esterházyho (; 2003)
 Cena Lászlóa Tőkésa (Tőkés László-díj; 2005)
 Cena Gáspára Károliho (Károli Gáspár-díj; 2009)
 Stredný kríž Rádu zásluh Republiky Maďarsko (Magyar Köztársasági Érdemrend Középkeresztje; 2010)
 Cena Istvána Pálóczi-Czinkeho (Pálóczi Czinke István-díj; 2017)
 Cena maďarského dedičstva (Magyar Örökség-díj; 2018)

 Dielo 
 , 169 s., skrátená a prepracovaná habilitačná práca
 , 218 s.

 Poznámky 

 Referencie 

 Ďalšia literatúra 


Kategória:Osobnosti z Oborína
Kategória:Slovenskí reformovaní kňazi
Kategória:Slovenskí reformovaní biskupi
Kategória:Slovenskí historici umenia
Kategória:Slovenskí pedagógovia
Kategória:Maďarskí kňazi
Kategória:Maďarskí biskupi
Kategória:Maďarskí historici umenia
Kategória:Maďarskí pedagógovia
Kategória:Absolventi Karlovej univerzity